Simonstad se bekendste hond word herstel | Netwerk24
Die bekende standbeeld van Just Nuisance, die Britse vloot-hond van Simonstad, gaan 'n nuwe keppie en halsband kry nadat dit onlangs deurgeloop het onder die hande van vandale wat vermoedelik die brons in die beeld wou buit.
Die vandale het na geld gesoek vir hul volgende maaltyd, het Ann Thompson van die Simonstad-museum en lid van die Simonstad-geskiedenisvereniging, in Mei aan Ané van Zyl gesê.
“Hulle het geen respek vir geskiedenis nie. Dit ontstel ons en die hele gemeenskap,” het sy gesê.
'n Hondekos-organisasie, JOCK, het die oorspronklike ontwerper en kunstenaar van die standbeeld, Jean Doyle, gevra om die standbeeld te herstel, berig News24.
Dit sou na raming duisende rande kos om te herstel.
Die nuwe standbeeld word Woensdag omstreeks 11:00 bekend gestel.